**Ministru kabineta noteikumu projekta "Grozījumi Ministru kabineta 2012. gada 25. septembra noteikumos Nr. 641 "Noteikumi par iesnieguma veidlapu paraugiem juridiskās palīdzības līguma slēgšanai"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts saskaņā ar likuma "Grozījumi Administratīvā procesa likumā" 5. pantu un likuma "Grozījumi Valsts nodrošinātās juridiskās palīdzības likumā" 4. pantu, kas no 2017. gada 1. marta paredz valsts nodrošinātās juridiskās palīdzības piešķiršanu fiziskām personām administratīvajās lietās, ievērojot lietas sarežģītību un fiziskās personas mantisko stāvokli. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 2. februārī Saeima pieņēma likumu "Grozījumi Administratīvā procesa likumā" un likumu "Grozījumi Valsts nodrošinātās juridiskās palīdzības likumā", kas no 2017. gada 1. marta paredz valsts nodrošinātās juridiskās palīdzības (turpmāk – juridiskā palīdzība) piešķiršanu fiziskām personām administratīvajās lietās, ievērojot lietas sarežģītību un fiziskās personas mantisko stāvokli.Proti, ar likumu "Grozījumi Administratīvā procesa likumā", kas Saeimā pieņemts 2017. gada 2. februārī, cita starpā izstrādāts grozījums Administratīvā procesa likuma (turpmāk – APL) 18. pantā. Šā grozījuma mērķis ir ieviest juridiskās palīdzības institūtu administratīvajās lietās, tādējādi efektivizējot lietu izskatīšanas gaitu, kā arī nodrošinot personas pamattiesības uz efektīvu tiesību aizsardzību. Saskaņā ar minēto likumu "Grozījumi Administratīvā procesa likumā" paredzēts, ka juridiskā palīdzība pēc fiziskās personas lūguma tiks piešķirta uz tiesneša vai tiesas lēmuma pamata pēc pieteikuma saņemšanas tiesā līdz galīgā tiesas nolēmuma spēkā stāšanās brīdim.Tiesneša (tiesas) lēmuma izpilde paredzēta Juridiskās palīdzības administrācijai, norīkojot konkrētu juridiskās palīdzības sniedzēju, ar kuru ir noslēgts juridiskās palīdzības līgums (Valsts nodrošinātās juridiskās palīdzības likuma 30. panta subjekti).Ņemot vērā grozījumus APL un Valsts nodrošinātās juridiskās palīdzības likumā attiecībā uz juridiskās palīdzības piešķiršanu administratīvajā procesā, ir nepieciešams izstrādāt attiecīgus saistītos grozījumus Ministru kabineta 2012. gada 25. septembra noteikumos Nr. 641 "Noteikumi par iesnieguma veidlapu paraugiem juridiskās palīdzības līguma slēgšanai" (turpmāk – Noteikumi).Šobrīd Juridiskās palīdzības administrācijai juridiskās palīdzības sniegšanas nodrošināšanai ar personām, kuras atbilst Valsts nodrošinātās juridiskās palīdzības likuma prasībām, ir noslēgti juridiskās palīdzības līgumi. Minētajos līgumos tiek atrunātas lietu kategorijas, kurās juridiskās palīdzības sniedzējs sniegs juridisko palīdzību. Šo informāciju līgumā Juridiskās palīdzības administrācija iekļauj, pamatojoties uz personas iesniegumā par juridiskās palīdzības līguma slēgšanu sniegto informāciju. Minētā iesnieguma paraugus nosaka Noteikumi, kuru pielikumos cita starpā ir paredzēta iespēja norādīt konkrētas lietu kategorijas, kurās juridiskās palīdzības sniedzējs sniegs juridisko palīdzību.Ņemot vērā, ka no 2017. gada 1. marta paredzēts nodrošināt valsts nodrošināto juridisko palīdzību sarežģītajās administratīvajās lietās, nepieciešams grozīt Noteikumu pielikumu attiecīgos punktus (1. pielikuma 3.4. apakšpunkts, 2. pielikuma 5.3. apakšpunkts un 3. pielikuma 5. punkts), papildinot tos ar vēl vienu administratīvo lietu kategoriju ‑ administratīvās lietas Administratīvā procesa likumā noteiktajā gadījumā un kārtībā.  |
| 3. | Projekta izstrādē iesaistītās institūcijas | Noteikumu projektu izstrādāja Tieslietu ministrija sadarbībā ar Juridiskās palīdzības administrāciju. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām ar Juridiskās palīdzības administrāciju ir noslēgts juridiskās palīdzības līgums – juridiskās palīdzības sniedzēji, personas, kuras vēlēsies noslēgt šādu līgumu, un Juridiskās palīdzības administrācija. Projekts netieši skar arī administratīvajā procesā iesaistītās privātpersonas un administratīvās tiesas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ir saistīts ar likumiem "Grozījumi Administratīvā procesa likumā" un "Grozījumi Valsts nodrošinātās juridiskās palīdzības likumā", kas Saeimā pieņemti 2017. gada 2. februārī, un paredz tehniska rakstura grozījumus, tādēļ sabiedrības līdzdalība noteikumu projekta atsevišķā apspriešanā nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalību projekta izstrādē nebija nepieciešams nodrošināt. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes funkcijas un institucionālo struktūru. Jaunas institūcijas nebūs jāveido, esošās institūcijas nebūs jālikvidē vai jāreorganizē. Noteikumu projekts neietekmēs institūcijas cilvēkresursus. |
| 3. | Cita informācija | Nav. |

*Anotācijas III, IV un V sadaļa – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

01.03.2017. 14:20

700

L.Līce

67036789, Laura.Līce@tm.gov.lv